ריצ'רד איואדי

ריצ'רד איואדי (באנגלית: Richard Ayoade; נולד ב-23 במאי 1977) הוא שחקן, קומיקאי, סופר ובמאי בריטי. השתתף בסדרת תוכניות רדיו הומוריסטיות ובתוכניות וסרטים קומיים סאטיריים. כמו כן דיבב בסרטים שונים לילדים. הופיע בסרטים ותוכניות רבות כגון- המזכרת (2019), הסיפור המופלא של הנרי שוגר, לוכד העכברושים (2023) ועוד, סרטי אנימציה לילדים כמדבב- הקופסונים, סרט הלגו 2 ועוד, ותוכניות טלוויזיה כגון איש הגאדג'טים (2013–2015), איש נסיעות (2015-2019) ועוד. איואדי נולד בשנת 1977 באנגליה לאם נורווגית ואב ניגרי. בגיל צעיר עבר עם משפחתו לאיפסוויץ'. בגיל הנעורים החל לגלות התעניינות בסרטים וספרים בעיקר למלחמת הכוכבים ובחזרה לעתיד והחל לחקור את יצירותיהם של וודי אלן, אינגמר ברגמן ופדריקו פליני. הוא למד במכללת סנט ג'וזף באיפסוויץ והעריץ את הספר התפסן בשדה השיפון ואף החל להתלבש כמו גיבור הספר הולדן קולפילד. בין השנים 1995–1998 למד בקולג' סנט קתרין בקיימברידג' משפטים, והיה נשיא תיאטרון בשם "Footlights" שמהווה בית לחובבי התיאטרון בעיר. איואדי וסגנו בתיאטרון- ג'ון אוליבר כתבו והופיעו יחד בכמה הפקות של התיאטרון ואף יצאו לסיבובי הופעות. בשנת 2000 היה שותף בכתיבת פרודית אימה בשם "Garth Marenghi's Fright Knight" עם מתיו הולנס. השניים הופיעו במופע זה יחד עם השחקנית alice lowe. המופע היה מועמד לפרס פרייר והופעת הבכורה הייתה בפסטיבל הפרינג' של אדינבורו. ב-2001 זכה בפרס זה על סרט המשך. בשנת 2004 כתב עם הולנס סדרה טלוויזיונית שמהווה המשך לגארת' מרנגיס' לערוץ 4 הבריטי. עוד בשנה זו כתב עבור ה-BBC פרודית אופרת רוק שעסקה בחיי ישו, וכן השתתף ככתב בסרט "The Life and Death of Peter Sellers". ב-2005 השתתף בקומדיית מצבים בשם "Nathan Barley". ב-2006 הנחה תוכנית צ'אט קומית בשם " Man to Man with Dean Learner" בערוץ 4. עוד בשנה זו ואילך השתתף בסדרה קומית סאטירית בשם "Time Trumpet" המתרחשת לכאורה בשנת 2031 שבה איואדי וסלבריטאים אחרים כגון קייט מידלטון, דייוויד בקהאם ודייוויד קאמרון, מעלים זכרונות משנת 2007 ואילך. ב-2007 ביים קליפ לשיר של להקת ארקטיק מאנקיז בשם "Fluorescent Adolescent" ושיר של הלהקה הוולשית סופר פרי אנימלס בשם "Run-Away". ב-2008 זכה בפרס השחקן המצטיין בפסטיבל הטלוויזיה של מונטה קרלו על השתתפותו בתוכנית צוות איי.טי.-"The IT Crowd". ב-2009 שיחק בסרט של פול קינג " Bunny and the Bull". ב-2010 כתב וביים את סרט הבכורה שלו בשם "Submarine" בכיכובו של קרייג רוברטס ויסמין פייג' על בסיס ספר בשם זה שנכתב על ידי ג'ו דאנטורן. זהו סרט התבגרות דרמה קומי. ב-2011 ביים את פרק 19 מתוך הסדרה "Community" עונה שנייה ששודרה ב־NBC, עוד בשנה זו ביים סיבוב הופעות של הקומיקאי האירי טומי טירנן. בין השנים 2013–2014 דיבב בסדרת האנימציה "Strange Hill High" בערוץ הילדים CBBC. סרטו העלילתי השני "הכפיל" בכיכובם של ג'סי אייזנברג ומיה וסיקובסקה, ומבוסס על ספרו של פיודור דוסטויבסקי בשם זהה משנת 1846. סרט זה הוא בז'אנר מותחן קומדיה שחורה שיצא לאקרנים באפריל 2014. ספרו הראשון בשם "Ayoade on Ayoade: A Cinematic Odyssey"יצא בשנת 2014 על ידי ההוצאה לאור Faber and Faber Limited. זהו ספר פרודי שמתאר במאים ויוצרי קולנוע דנים על עבודתם. ב-2016 ביים קליפ קצר ללהקת רדיוהד לשיר "Tinker Tailor Soldier Sailor Rich Man Poor Man Beggar Man Thief". ב-2017 הנחה תוכנית טלוויזיה לערוץ 4 בשם "מבוך הקריסטל". ספרו השלישי יצא ב-2019 בשם Ayoade on Top. ספרשכתב לילדים בשם The Book That No One Wanted to Read יצא בשנת 2022. איואדי הנחה את טקס פרסי האקדמיה הבריטית לטלוויזיה 2020 אשר התנהל בהתאם לנהלים שהיו עקב נגיף הקורונה. הוא המשיך להנחות טקס זה גם ב-2021 ו-2022. (טקס פרסי האקדמיה הבריטית לטלוויזיה 2021). איואדי נשוי ללידיה פוקס ולהם שתי בנות. מדיה וקבצים בנושא ריצ'רד איואדי בוויקישיתוף ריצ'רד איואדי, ברשת החברתית אקס (טוויטר) ריצ'רד איואדי, במסד הנתונים הקולנועיים IMDb (באנגלית) ריצ'רד איואדי, באתר AllMovie (באנגלית) ריצ'רד איואדי, במסד הנתונים הקולנועיים KinoPoisk (ברוסית) ריצ'רד איואדי, באתר MusicBrainz (באנגלית) ריצ'רד איואדי, באתר Discogs (באנגלית) Moloney, Aisling, "Who is Crystal Maze host Richard Ayoade? Highlights from The IT Crowd, Garth Marenghi's Darkplace and more", Metro, 23/6/2017 Anna Leszkiewicz, Ayoade on Ayoade by Richard Ayoade, review: 'a 300-page in joke', The Daily Telegraph, 2014 מאמר מערכת, Richard Ayoade becomes a children's author, ‏19.1.21 Bafta TV Awards: Richard Ayoade to host socially-distanced delayed ceremony, ‏29.5.20